open-index/open-wikipedia-markdown huggingface dataset:
Antonio Adán

**Antonio Adán** (født 1987) er en spansk fotballspiller som spiller for den portugisiske klubben .

Han gjorde sin debut den 13. februar 2011 for Real Madrid i kampen mot  da Iker Casillas ble utvist etter 90 sekunder, han erstattet Ángel Di María, i en kamp Real Madrid vant 1-0 etter mål av Marcelo i det 24. minutt.

Han var del av det spanske laget som vant U19-EM i 2006.

## Meritter
;Atlético Madrid
* UEFA Super Cup (1): 2018

## Referanser


## Eksterne lenker
*
Chelicere

**Chelicere** eller «gripetengene» (Chelicerae), er et par ekstremiteter (utvekster) på siden av munnåpningen hos edderkoppdyr, dolkhaler og havedderkopper. Hver av chelicerer har oftest én, noen ganger flere klør hver, de er spisse og ofte med tagger eller tenner. De blir brukt til å holde eller gripe maten. De finnes i stedet for mandiblene, eller overkjevene, slik som hos de fleste andre leddyr. Chelicere brukes ikke til å tygge eller knuse maten, på den måten som mandiblene ofte blir brukt.

## Tre hovedtyper
Det er tre hovedtyper av Chelicere, *lommekniv-typen*, *sakse-typen* og den *tre-leddede*.

### Lommekniv-typen
Hos edderkopper kan kloen sammenlignes med en lommekniv, der knivbladet kan foldes inn i håndtaket. Edderkoppene er systematisk inndelt etter hvordan denne kloen folder seg sammen. Hos Mygalomorfe edderkopper (Mygalomorphae), som er forholdsvis primitive edderkopper er giftklørne store og vendt slik at klørne vender bakover, ikke innover, de angriper ved å hugge eller spidde byttet, ikke ved å bite. Hos Araneomorfe edderkopper (Araneomorphae) som kan kalles «høyere edderkopper» eller noen ganger «ekte edderkopper», er giftklørne vendt innover mot hverandre, mot kroppsaksen. De biter byttet og kan holde det fast.

Et særtrekk ved edderkoppene er at chelicerene, er hul og inneholder (eller er koblet til) gift kjertlene, som brukes til å injisere gift inn i byttet, for å lamme det. Det finnes noen meget få edderkopparter som mangler giftkjertler, men dette er en sekundær egenskap. Chelicere brukes også til å sprøyte fordøyelsesvæske inn i byttet, for at det skal løse seg opp. Dette gjelder dyr, som edderkopper, som er avhengig av flytende føde.

### Sakse-typen
En slags saks-formet Chelicere finnes hos mosskorpioner og valseedderkopper, de består av to segmenter fungerer «noe likt» en saks.

### Den tre-leddede
Den mest primitive av Chelicere-typen er tre-leddet og forekommer hos edderkoppdyrene i gruppene skorpioner og vevkjerringer. De finnes også hos Chelicerata, i gruppene dolkhaler og Eurypterida.

## Litteratur
* Foelix, Rainer F. 1996. *Biology of Spiders (2nd edition).* Oxford University Press. ISBN 0-19-509594-4 (engelsk)
* Weygoldt, Peter. 2004. *Chelicerata, Spinnentiere.* In: *Westheide, Rieger (Hrsg.): Spezielle Zoologie. Teil 1. Einzeller und Wirbellose Tiere.* Gustav Fischer, Stuttgart / Jena 1997, 2004, ISBN 3-8274-1482-2 (tysk)
Swamp Thing

**Swamp Thing** (på norsk også kjent som **Sumpvesenet**) er en tegneseriefigur skapt av forfatteren Len Wein og tegneren Berni Wrightson for DC Comics i 1971. Hans første opptreden var i en enkeltstående historie for skrekkantologien *House of Secrets*. I 1972 fikk han sitt eget hefte, som utkom med 24 nummer. I forbindelse med en filmatisering ble serien startet opp igjen i 1982, denne gangen med Martin Pasko som forfatter. 

Den britiske forfatteren Alan Moore tok over etter Pasko, og det var her han fikk sitt internasjonale gjennombrudd. Moores historier, som hovedsakelig ble illustrert av Steve Bissette og John Totleben, regnes idag som moderne tegneserieklassikere. En rekke kjente tegnere og forfattere har siden jobbet med serien, bl. a. Rick Veitch, Mark Millar, Grant Morrison, Phil Hester og Brian K. Vaughan.

## Referanser
Ahja kommune

**Ahja** er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt nord i fylket. Administrasjonssenteret i kommunen var Ahja. Folketallet var fallende.

Det største tettstedet i kommunen var Ahja med 573 innbyggere i 2007. Her ligger Ahja gods, hvor den estiske forfatteren Friedebert Tuglas (1886–1971) vokste opp. Han beskriver oppveksten på godset i romanen *Väike Illimar* (Lille Illimar).

## Referanser
Kõlleste kommune

**Kõlleste** er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt nordvest i fylket. Det bodde om lag 1&nbsp;000 mennesker i kommunen, fordelt på ca 150 km². Administrasjonssenteret i kommunen var Krootuse. Folketallet var sterkt fallende.

Det største tettstedet i kommunen var Krootuse med 382 innbyggere i 2007.

## Referanser
Mette Melgaard

**Mette Blak Melgaard** (født 3. juni 1980) er en dansk håndballspiller som spiller for Randers HK. 

Hun har tidligere spilt for FCK Håndbold, Slagelse DT, Vrold Skanderborg, Århus KFUM og Brabrand IF. For Slagelse DT var hun blant annet med på å bli dansk mester i 2003, 2005 og 2007; Pokalmester i 2002 (hun ble da valgt til pokalfighter), og Champions League i 2004, 2005 og 2007. I 2007 var Mette Blak Melgaard med i Danmarks «All Stars-lag» som årets strekspiller.

Melgaard har spilt 44 kamper for det danske A-landslaget og scoret 62 mål. Hun var blant annet med da Danmark tok fjerdeplassen under VM i Italia i desember 2001.

## Referanser


## Eksterne lenker
* 
* Mette Melgaards spillerprofil *på Randers HKs hjemmesider*.
Laheda kommune

**Laheda** er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå sør-sørvest i fylket. Det bodde om lag 1&nbsp;350 mennesker i kommunen, fordelt på ca 91 km². Administrasjonssenteret i kommunen var Tilsi. Folketallet var klart fallende.

De største tettstedene i kommunen var Tilsi med 422 innbyggere i 2007, fulgt av Põlgaste med 363 innbyggere.

## Referanser
Maibritt Kviesgaard

**Maibritt Kviesgaard** (født 15. mai 1986) er en dansk håndballspiller som spiller høyreving for SK Aarhus.

Hun debuterte på det danske A-landslaget 1. august 2006. Under Håndball-EM 2010 for kvinner ble hun kåret til beste høyreving.

Kviesgaard hadde spilt 64 kamper og scoret 144 mål for landslaget før EM 2010 på hjemmebane startet.

## Referanser


## Eksterne lenker
* 
* Maibritt Kviesgaards spillerprofil *på SK Aarhus offisielle hjemmesider*.
Kanepi kommune

**Kanepi** er en landkommune i Põlva fylke i Estland, beliggende sørøst i landet mot Russland og Latvia. Kommunen ligger helt sørvest i fylket. Det bor om lag 4&nbsp;780 mennesker i kommunen (2019), fordelt på ca 525 km². Administrasjonssenteret i kommunen er Kanepi.

De største tettstedene i kommunen er Kanepi med 678 innbyggere i 2007, fulgt av Põlgaste med 363 innbyggere.

I oktober 2017 ble kommunene Kõlleste og Valgjärve innlemmet i Kanepi kommune.

Landskapet er variert fordi innlandsisen skapte relativt dype dalfurer på kryss og tvers i landskapet. En rekke innsjøer er omgitt av løvskog og jorder. Like nordvest for kommunesenteret ligger innsjøen Jöksijärv, et område mye brukt for rekreasjon. I og rundt landsbyen levde og virket maleren Alfred Kongo (1906-1990), som særlig avbildet jordbrukslandskapene. I samme kommune fødtes skulptøren August Ludwig Weizenberg.  

## Referanser


## Eksterne lenker
*
Kutchbukta

**Kutchbukta** (engelsk: *Gulf of Kutch*) er en bukt i Arabiahavet langs vestkysten av India, i delstaten Gujarat, og kjent for sitt ekstreme, daglige tidevann. Maksimumsdybden i Kutchbukta er 122 meter. Bukten er ca. 180 km lang og skiller Kathiawar-halvøya fra fastlandet Kutch i Gujarat, og strekker seg i en nordøstlig retning. Rukmavati-elven munner ut i Arabiahavet i nærheten.

Økonomisk sett blir bukten brukt som en naturlig havn, særlig av oljeindustrien med verdens største raffineri beliggende i Jamnagar. En stor oljeterminal finnes også i Kandla.

## Se også
* Marine National Park 

## Eksterne lenker
* Gulf of Kutch
Susan Thorsgaard

**Susan Torp Thorsgaard** (født 13. oktober 1988 i Aarhus) er en dansk håndballspiller, som spiller på strek for den danske klubben  og tidligere det danske landslaget.

## Karriere
### Klubb
Jørgensen startet å spille håndball som 9-åring for den lokale klubben  Brabrand.

### Landslag
13. november 2007 debuterte Thorsgaard på det danske A-landslaget. Hun hadde spilt 34 kamper og scoret 67 mål for landslaget før Håndball-EM 2010 for kvinner startet på hjemmebane.

## Referanser


## Eksterne lenker
*
Orava kommune

**Orava** er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt sørøst i fylket. Det bodde om lag 850 mennesker i kommunen, fordelt på ca 175 km². Administrasjonssenteret i kommunen var Orava. Folketallet var tydelig fallende.

Kommunen har en gruppe av meterhøye gravhauger fra 50-tallet.

Jernbanen går helt sør i kommunen fra russisk side (Petsjoryj) og vestover til Tartu. Linjen følger kommunegrensen i sør langs elven Piusa. En annen jernbanelinje svinger nordover langs kommunens østgrense og går mot Peipussjøen. Det er et tidligere sandtak i landsbyen Piusa, som ble drevet 1922–91 for å forsyne glassindustrien. Det ble levert fin, hvit sand til Meleski glassverk og etter hvert til andre foretak i Sovjetunionen. I Sandtaket er det gravd ut huler og ganger, samt en større hall som minner om et kirkeskip – og er åpen for turister. Det er også naturlige huler i sandtaket med store kolonier av flaggermus om vinteren.

Kunstneren Kalju Nagel (1918–2005) malte en del landskap i denne kommunen.

## Referanser
Mie Augustesen

**Mie Augustesen** (født 19. juli 1988) er en dansk håndballspiller som spiller venstre ving for Randers HK. 

Karrieren begynte i Daugård Idrætsforening ved Vejle. Augustesen debuterte på det danske A-landslaget 16. oktober 2007. Hun hadde spilt 49 kamper og scoret 117 mål for landslaget før håndball-EM 2010 for kvinner startet på hjemmebane. Hun ble kåret til beste venstreving i EM 2010.

## Referanser


## Eksterne lenker
* 
* Mie Augustesens spillerprofil *på Randers HKs offisielle hjemmesider*.
Põlva kommune

**Põlva** er en landkommune i Põlva fylke i Estland, beliggende sørøst i landet mot Russland og Latvia. 

Den 1. januar 2009 hadde kommunen  innbyggere og et areal på 228,63 km². I oktober 2013 ble bykommunen Põlva innlemmet i Põlva kommune, og ble administrasjonssenteret for den. I 2017, som en del av en kommunereform, ble nabokommunene Ahja, Laheda, Mooste og Vastse-Kuuste innlemmet i Põlva kommune.

## Referanser


## Eksterne lenker
*
Anna Sen

**Anna Sergejevna Sen** (; født: 3. desember 1990 i Krasnodar) er en russisk håndballspiller, som spiller på det russiske landslaget og klubblaget Rostov-Don. Hun har tidligere spilt for de russiske klubbene Kuban Krasnodar og Zvezda Zvenigorod, samt den ungarske storklubben .

Hun tok gull under Sommer-OL 2016.

## Referanser


## Eksterne lenker
* 
* Profil på rostovhandball.ru
Kjerringhøgda (Enebakk)

**Kjerringhøgda** er en ås i Enebakk kommune i Akershus. Den har en høyde på 349 meter over havet og er en av de høyere toppene i Østmarka. Toppen ligger like øst for Bysetermåsan, og det er grei adkomst til toppen fra Bysetra. Det er ca 1 kilometer fottur fra parkeringsplassen. På østsiden er det derimot brattere.

Kjerringhøgda har også vært kalt *Bysæterkollen*.

På toppen ble det reist et branntårn i 1911. Det tårnet som står i dag (2018), ble reist i 1947. Dette er restaurert flere ganger, senest i 2018. På toppen av tårnet er det montert bord og benker. Herfra er det vid utsikt i alle himmelretninger. Det tårnet som ble revet i 1946, hadde innebygget hytte på toppen.

Adkomst med bil til Bysetermåsan parkeringsplass. Kjør Enebakkveien vei 155 til Fjell, følg skilting mot Vangen og Rausjøveien. Med buss ta linje 550 Enebakk til Fjell. Ca. en times gange fra bussholdeplasen til utsiktstårnet.

## Galleri

## Referanser




## Eksterne lenker
*Kjentmannsmerket om Kjerringhøgda
Christina Krogshede

**Christina Krogshede Nielsen** (født 4. november 1981) er en dansk håndballspiller som er playmaker for Frederiksberg IF. Hun er utdannet fysioterapeut.

Karrieren begynte da hun som ti-åring begynte i Frederiksberg IF. Krogshede debuterte på det danske A-landslaget 6. mars 2002. Hun hadde spilt 50 kamper og scoret 87 mål for landslaget før håndball-EM 2010 for kvinner startet på hjemmebane.

## Referanser


## Eksterne lenker
* 
* Christina Krogshedes spillerprofil *på Frederiksberg IFs offisielle hjemmesider*.
Valgjärve kommune

**Valgjärve** er en tidligere landkommune i Põlva fylke i Estland, beliggende sørøst i landet mot Russland og Latvia. Kommunen lå helt vest i fylket. Det bodde om lag 1&nbsp;550 mennesker i kommunen, fordelt på ca 143 km². Administrasjonssenteret i kommunen var Saverna. Folketallet var klart fallende.

Det største tettstedet i kommunen var Saverna med 374 innbyggere i 2007.

## Referanser
Fulvio Scola

**Fulvio Scola** (født 10. desember 1982) er en italiensk langrennsløper som har konkurrert siden 2001. Han fikk sitt internasjonale gjennombrudd i desember 2010, da han tok sølv i et verdenscupløp i sprint (fristil) i Düsseldorf.

## Referanser


## Eksterne lenker
*
Karin Mortensen

**Karin Ørnhøj Mortensen** (født 26. september 1977 i  Horsens) er en dansk håndballspiller som er keeper for Frederiksberg IF i forbindelse med at FCK Håndbold leverte sin lisensen tilbake til Frederiksberg-klubben.

Mortensen har tidligere spilt for Vejlby-Risskov Idrætsklub, Horsens HK, Ikast-Bording Elite Håndbold og SK Århus.

## Eksterne lenker
*
Camilla Dalby

**Camilla Dalby** (født 15. mai 1988) er en dansk venstrehendt håndballspiller som spilte høyreback  for Randers HK.

Karrieren begynte i Spentrup IF, og fortsatte i Randers Freja og siden 2010 spiller hun for Randers HK. I desember 2009 tok Randers HK sølv i det danske mesterskapet 2009 og vant dessuten EHF Cupen.

Dalby debuterte på det danske ungdomslandslaget 1. desember 2006, og spilte 30 kamper og scoret 126 mål. Hun spilte på U20-lagene som vant U20-EM i Tyrkia i 2007, og tok sølv under VM i 2008 da hun ble turneringens topscorer med 65 mål. 

Hun debuterte på det danske A-landslaget 17. oktober 2007. Dalby hadde spilt 58 kamper og scoret 163 mål for landslaget før håndball-EM 2010 for kvinner startet på hjemmebane. Blant turneringene hun deltok på for det danske landslaget var VM 2009 i Kina da de tok en femteplass, og under verdenscup'en i håndball 2010 ble hun valgt inn i turneringens allstar-lag som høyre-back.

## Referanser


## Eksterne lenker
*
Räpina kommune

**Räpina** er en landkommune i Põlva fylke i Estland, beliggende sørøst i landet mot Russland og Latvia. Kommunen ligger helt nordøst i fylket. Det bor om lag 6&nbsp;319 mennesker i kommunen (2019), fordelt på ca 593 km². Administrasjonssenteret i kommunen er Räpina.

I oktober 2017 ble kommunene Meeksi (unntatt landsbyene Järvselja and Rõka) og kommunen Veriora innlemmet i Räpina.

De største tettstedene i kommunen er Räpina med 2&nbsp;758 innbyggere i 2007, fulgt av Võõpsu med 232 innbyggere.

I Räpina kommune ligger Räpina kloster fra 1710, som er et tidligere munkekloster.

## Referanser


## Eksterne lenker
*
Pernille Holst Holmsgaard

**Pernille Holst Holmsgaard** (født **Larsen**; 6. september 1984 i Pandrup) er en dansk tidligere håndballspiller.

## Karriere
### Klubb
Gravholt spilte i sin karriere for de danske klubbene Jetsmark, , , , ,  og .

### Landslag
Hun fikk sin mesterskapsdebut under Håndball-VM 2009 og vant bronsemedalje for Danmark under Håndball-VM 2013.

## Referanser


## Eksterne lenker
*
Christina Pedersen

**Christina Nimand Pedersen** (født 15. desember 1982) er en dansk håndballspiller som er keeper for Viborg Håndboldklub siden sommeren 2010. 

Hun begynte å spille håndball for Ajax København da hun var seks år gammel, og debuterte på det danske A-landslaget i 2002. Først i 2007 fikk hun en fast plass på A-landslaget. Etter sesongen 2009/10 ble hun kåret til *årets kvinnelige landslagsspiller* i Danmark.

Pedersen hadde spilt 68 kamper for A-landslaget før håndball-EM 2010 for kvinner på hjemmebane startet. 

## Referanser


## Eksterne lenker
* 
* Christina Pedersens profil *på Viborg HKs hjemmesider*.
Kamilla Larsen

**Kamilla Birkedal Larsen** (født **Kristensen**; 2. september 1983 i Birkerød) er en dansk håndballspiller, som spiller på strek for den danske klubben  og tidligere det danske landslaget.

## Karriere
### Klubb
Hun var tidligere bakspiller, men skiftet fort til strekspiller. Larsen har spilt for Bjergsted, ,  og . Med Slagelse ble hun dansk mester tre ganger; 2002/03, 2004/05 og 2006/07, samt Mesterligavinner tre ganger; 2003/04, 2004/05 og 2006/07.

### Landslag
24. juli 2005 debuterte Larsen for det danske kvinnelandslaget mot Sverige og fikk sin mesterskapsdebut under Håndball-EM 2006.

Under Håndball-EM 2010 i Brasil kom Larsen helt til bronsefinalen med det danske landslaget, men tapte der mot Romania.

## Privatliv
Larsen gikk på Kalundborg Gymnasium og utdanner seg som dyrepleier. Hun er gift med den grønlandske håndballtreneren Jakob Larsen.

## Referanser


## Eksterne lenker
*
Line Myers

**Line Anna Ryborg Myers** (født **Jørgensen**; 1989) er en dansk håndballspiller, som er høyre bakspiller for den danske klubben  og det danske landslaget.

## Karriere
### Klubb
Hun begynte å spille håndball som 3-åring i den lokale klubben Hvidovre, men meldte overgang til Frederiksbergsklubben Ydun da hun var tolv år.

### Landslag
16. oktober 2007 debuterte hun for det danske A-landslaget under GF World Cup i Aarhus. Hun hadde spilt 37 kamper og scoret 103 mål for landslaget før Håndball-EM 2010 for kvinner på hjemmebane startet.

## Privatliv
I 2009 startet hun å studere idrett, ernæring og helse ved Odense Universitet.

## Referanser


## Eksterne lenker
*
Mønekollen

**Mønekollen** er en ås like vest for Mønevann i Lørenskog kommune i Akershus. Den har en høyde på 346 meter over havet. Få utsikter kan måle seg med den fra Mønekollen. Det er bare en halvtimes marsj til toppen langs stien opp fra Losby gods.

## Referanser




## Eksterne lenker
* Kjentmannsmerket om Mønekollen
Berit Kristensen

**Berit Hudtloff Kristensen** (født 2. august 1983) er en dansk håndballspiller sist var playmaker for Randers HK. 

Hun begynte å spille håndball i Sakskøbing-Slemminge Håndboldklub på Lolland. Kristensen debuterte for det danske A-landslaget 25. september 2003. 

Berit Kristensen hadde spilt 44 kamper og scoret 65 mål for landslaget før håndball-EM 2010 for kvinner på hjemmebane startet.

## Referanser


## Eksterne lenker
* 
* Berit Kristensens spillerprofil *på Randers HKs hjemmesider*.
Rikke Skov

**Rikke Erhardsen Skov** (født 7. september 1980 i Viborg) er en dansk tidligere håndballspiller, som spilte stort sett hele sin karriere i forsvar for .

Bortsett fra at Skov var kjent som en sterk forsvarsspiller, kunne hun også skyte godt.

## Privatliv
Privat dannet hun i 11 år par med den tidligere - og landslagsspilleren Lotte Kiærskou, som hun også hadde inngått registrert partnerskap med. Kiærskou fødte 11. januar 2006 parets første barn, Karoline. Sommeren 2008 fødte Kiærskou en jente til, Anna. I oktober 2011 ble det kjent at håndballparet hadde gått fra hverandre.

Skov var ferdig utdannet sykepleier i 2005.

## Referanser


## Eksterne lenker
*
Grinderkollen

**Grinderkollen** er en ås i Enebakk kommune i Akershus. Den ligger mellom Grinderen og Nordbysjøen i Østmarka. Kollen har en høyde på 345 meter over havet og er en av de høyeste toppene i Østmarka naturreservat. Grensa mellom Enebakk og Rælingen går over Grinderkollen, men toppen ligger i Enebakk. Toppen er ikke av de lettest tilgjengelige, det er dårlig med stier over kollen.

## Referanser




## Eksterne lenker
* Skiforeningen, Markadatabasen om Grinderkollen
Kim Jensen

**Kim Jensen** (født 24. oktober 1961 i Brønderslev) er en dansk tidligere håndballspiller som er assistenttrener for Danmarks kvinnelandslag i håndball. Han underviser til daglig på Aalborg Sportshøjskole.

Jensen spilte for Brønderslev Idrætsforening, og han spilte videre 84 landskamper og scoret 91 mål for Danmarks herrelandslag i håndball siden han debuterte 23. oktober 1980. Før han kom inn på herrelandslaget hadde han spilt på U-landslaget i 1979.

Han begynte å arbeide ved Aalborg Sportshøjskole i 1992, og underviser der blant annet i klatring, håndball og windsurfing. Han er EHF-mastercoach og innehar dermed den høyeste håndballtrenerutdannelsen i Europa. I 1996 ble Jensen ansatt av Dansk Håndbold Forbund som assistenttrener for den daværende landslagssjefen for damelaget, Ulrik Wilbek. Siden da har han vært assistent for Wilbek, Brian Lyngholm og Jan Pytlick. 

Jensen har kontrakt med Dansk Håndbold Forbund til og med Sommer-OL 2012 i London. Den 9. desember 2011, under VM 2011 i Brasil, meddelte DHF at de ikke vil forlenge Jensen kontrakt.

## Medaljer
Kim Jensens første medalje som assistenttrener kom i Håndball-EM 1996 for kvinner, da Danmark ble europamester på hjemmebane i Herning med en 25-23 seier over det norske landslaget i finalen.

*  OL-gull: Sommer-OL 2000 i Sydney, Sommer-OL 2004 i Athen.
*  VM-gull: Håndball-VM 1997 for kvinner i Tyskland.
*  EM-gull: Håndball-EM 1996 for kvinner i Danmark, Håndball-EM 2002 for kvinner i Danmark.
*  EM-gull: Håndball-EM 1998 for kvinner i Nederland, Håndball-EM 2004 for kvinner i Ungarn.

## Referanser


## Eksterne lenker
* Kim Jensens profil  *på Aalborg Sportshøjskoles hjemmesider*.
Harappaspråket

**Harappaspråket**, også kalt **Indusspråket** er et ukjent språk fra det 2. årtusen f.Kr. som ble talt i Induskulturen. Språket er oppkalt etter den gamle byen Harappa, som vokste fram omkring 2600 f.Kr. Språket er ikke dokumentert i noen samtidig kilde. Hypoteser om dets natur er fremkommet ved å studere låneord og substrat, i første rekke substratet i Vedisk sanskrit og enkelte ord som er nedtegnet i sumerisk kileskrift, og sette disse i sammenheng med Indusskriften.

Det sumeriske ordet *[[Meluhha]]* kan være et mulig låneord hentet fra språket i Induskulturen, og gjenfinnes i sanskritordet *[[mleccha]]*. Sanskritprofessoren Michael Witzel har videre foreslått at det sumeriske ordet *GIŠšimmar* (en type trær) har sammenheng med de Rigvediske ordene *śimbala* og *śalmali*, som også er navn på trær. En låneord som antas å ha tilhørt «para-munda» i India, er også identifisert av Michael Witzel i språk i Mesopotamia.

Det finnes flere hypoteser om Harappaspråkets genetiske slektskap:

* Hypotesen om de elamodravidiske språk plasserer Harappa-språket et sted mellom elamittisk og dravidisk, eller som identisk med protodravidisk. Dette støttes av Kamil Zvelebil, Asko Parpola og Iravatham Mahadevan.
* Michal Witzel har foreslått et språk som bærer likheter med austroasiatiske språk, og i særdeleshet Khasi, som han kaller «para-Munda». Dette er et språk relatert til Munda-språkene og andre austroasiatiske språk, men som ikke nedstammer fra et felles moderspråk til de nåværende munda-språkene.
* en tapt språkfamilie og et språk uten noen nålevende etterkommere, eller muligens en siste rest i nihali. Hvis dette er tilfelle vil de siste restene av Harappaspråket være å finne i historiske substrat, spesielt substrat i Vedisk sanskrit.
* et indoeuropeisk språk, som er nært beslektet med eller identisk med proto-indoiransk. Et indoiransk nærvær er bare sannsynlig i den sene Harappaperioden, fra det 20. århundre f.Kr. Denne hypotesen er foreslått av Shikaripura Ranganatha Rao.

## Referanser
Skyting under Sommer-OL 2008 – Skeet menn

**Herrenes skeet** under Sommer-OL 2008 fant sted den 16. august 2008 på Beijing Shooting Range Clay Target Field.

## Kvalifisering

## Finale

**OR** = Olympisk rekord
Khao Kho

**Khao Kho** er en kommune (Amphoe) i den thailandske provinsen Phetchabun, i den nordlige delen av Thailand. Khao Kho er en fjellkommune (Khao betyr fjell), ligger på ca 1000 meter over havet og har ca 33.000 innbyggere.

## Administrasjon
Khao Kho er delt opp i 7 underdistrikter (Tambon):

#Thung Samo
#Khaem Son 
#Khao Kho
#Rim Si Muang
#Sado Phong
#Nong Mae Na
#Khek Noi 	 	

Innen disse distriktene er det totalt 72 landsbyer (Muban).
Anna Kotsjetova

**Anna Aleksandrovna Kotsjetova** (russisk: Анна Александровна Кочетова, født 4. mai 1987 i Volgograd) er en russisk håndballspiller, som spiller på det russiske landslaget og klubblaget HC Dinamo Volgograd.

På klubbnivå ble hun russisk mester med HC Dinamo Volgograd i 2009 og 2010. 

## Referanser


## Eksterne lenker
* 
* Profil på HC Dinamo Volgograds nettsted (russisk)
Fant (film)

***Fant*** er en norsk film fra 1937 basert på Gabriel Scotts roman *[[Fant (roman)|Fant]]* fra 1928. Filmen ble regissert av Tancred Ibsen, som også var ansvarlig for filmens manus. Filmen hadde urpremiere 26. desember 1937 på Eldorado kino i Oslo.

Filmen handler om den unge, foreldreløse jenta *Josefa* (Sonja Wigert), som rømmer fra sin slemme onkel (Einar Tveito) og etter hvert blir kjæreste med tateren *Fændrik* (Alfred Maurstad). Fændrik tilhører et sjøfarende taterfølge som reiser rundt på Sørlandet, og filmen er på mange måter typisk for datidens syn på taterfolket og deres kultur.

Om denne innspillingen fortalte Guri Stormoen, som spilte rollen som Mathilde, at motspilleren Alfred Maurstad hadde stukket henne med kniv i magen på riktig under opptaket av en slåsskamp-scene, og at regissør Ibsen hadde pålagt skuespillerne å «slåss på alvor, ellers så det jo idiotisk ut, naturligvis. Og dermed så måtte vi jo gyve løs på hverandre, da – alldeles forferdelig!». Skuespillerne måtte ligge tilsengs dagen etter disse opptakene, ifølge Stormoen, fordi de var mørbanket og fulle av blåmerker.

Fant ble godt mottatt av både kritikere og publikum da den kom, og særlig ble Alfred Maurstad berømmet for sin rolle som den hensynsløse dagdriveren Fændrik.

## Rolleliste
* Alfred Maurstad –  Fændrik 
* Sonja Wigert –  Josefa
* Lars Tvinde – Sebaldus
* Guri Stormoen – Mathilde
* Oscar Egede-Nissen – Oscar
* Henny Skjønberg – Tobine
* Carsten Winger – Halvor
* Marit Halset – Halvors hustru
* Sigurd Magnussøn – Peder
* Karin Meyer – Peders hustru
* Toralv Maurstad – en gutt
* Espen Skjønberg – en gutt
* Joachim Holst-Jensen – onkel Søren
* Gøril Havrevold – Johanne
* Abigael Magnussøn – Johannes mor
* Eugen Skjønberg – lensmann
* Einar Tveito – Josefas onkel
* Gudrun Tvinde – en fiskerkone
* Aagot Didriksen – en bondekone

## Oppfølgeren ''Josefa''
Leif Sinding lagde en oppfølger til Tancred Ibsens *Fant* på slutten av andre verdenskrig; denne oppfølgeren fikk tittelen *Josefa*. Filmen ble imidlertid ikke utgitt før krigen var omme.

## Litteratur
Filmen *Fant* er omtalt i Thor Gotaas' omfattende verk *Taterne. Livskampen og eventyret* fra 2003, der forfatteren diskuterer i hvilken grad filmen - og Gabriel Scotts roman av samme navn - gir et virkelighetstro bilde av taterkulturen.

## Referanser


## Eksterne lenker
* 
* Svensk filmdatabase om filmen ''Fant''
* ''Fant'' Til leie på nettet hos Filmarkivet.no
Viktorija Zjilinskajte

**Viktorija Jurjevna Zjilinskajte** (russisk: Виктория Юрьевна Жилинскайте, født 6. mars 1989 i Uraj, Khanty-Mansia i Russland) er en russisk håndballspiller, som spiller på det russiske landslaget og klubblaget HC Lada Togliatti.

Hun ble verdensmester med det russiske landslaget i 2009, og vant bronsemedalje i EM i 2008.

Hun tok gull under Sommer-OL 2016.

## Referanser


## Eksterne lenker
* 
* Profil på HC Ladas nettsted
Skyting under Sommer-OL 2008 – 50 m rifle, helmatch kvinner

**Kvinnenes 50 m rifle, helmatch** under Sommer-OL 2008 fant sted den 14. august 2008 på Beijing Shooting Range Hall.

## Kvalifikasjon

## Finale
Rurrenabaque

**Rurrenabaque** er en landsby og en kommune i departementet Beni nord i Bolivia. Landsbyen har 8&nbsp;000 innbyggere, mens det i hele kommunen bor om lag 14&nbsp;000 mennesker (2001).

Rurrenabaque ligger ved den østlige bredden av elva Beni, og er et populært turistmål ettersom den fungerer som inngangsport til Madidi nasjonalpark i Amazonasregnskogen.

## Eksterne lenker
*
Madidi nasjonalpark

**Madidi nasjonalpark** er en nasjonalpark i Amazonasbekkenet nord i Bolivia. Den ble oppretta i 1995. Nasjonalparken dekker et areal på 18&nbsp;958 km² og er med det et av de største beskytta områdene i verden. Den strekker seg fra isbredekte topper i Andesfjella de tropiske regnskogene langs elva Tuichi. Nasjonalparken nås lettest med båt over Benielva fra byen Rurrenabaque.

## Eksterne lenker
*
Tuichi

**Tuichi** er ei elv i Amazonasbekkenet i Madidi nasjonalpark nord i Bolivia. Den renner gjennom Amazonasregnskogen og flyter sammen med Benielva sør for Rurrenabaque.
Tupiza

**Tupiza** er en by i departementet Potosí i Bolivia. Den ligger på en høyde av 3160 meter over havet og har rundt 23&nbsp;100 innbyggere (2006). Tupiza ligger i et spektakulært fjellandskap i Cordillera de Chichas.

## Eksterne lenker
* Bilder fra Tupiza
Fortellinger om Kong Artur og ridderne av Det runde bord

***Fortellinger om Kong Artur og ridderne av Det runde bord*** er en bok av Sigrid Undset først utgitt i 1915. Boken er en fri gjenfortelling av legendene om Kong Arthur, med utgangspunkt i Thomas Malorys *[[Le Morte d'Arthur]] fra [[1458]].

Dette var Undsets første bok hvor handlingen var lagt til [[middelalderen]], og den kan sees som en opptakt til de senere middelalderromanene om *Kristin Lavransdatter* og om [[Olav Audunssøn]]. Undset skrev i 1919 at det var den boken hun likte best av alt hun hadde skrevet.

Boken er særlig kjent for avslutningsordene «Ti sed og skikk forandres meget, alt som tiderne lider og menneskernes tro forandres og de tænker anderledes om mange ting. Men menneskenes hjerter forandres aldeles intet i alle dager.»

[[Tordis Ørjasæter]] forteller i sin biografi om Undset at Sigrid Undset siden barndommen hadde vært fascinert av Arthurmytene, og at hun samlet stoff til boken under et opphold i London som nygift. Ørjasæter antyder at Undset valgte å vende tilbake til dette stoffet i 1915 som en avveksling fra dagliglivet: «Nå ville hun tilbake til middelalderens sagnskikkelser og sterke lidenskaper - langt vekk fra det daglige livs bekymringer og frustrasjoner og fra verdenskrigens truende skyer.» [[Liv Bliksrud]] mener at Undset gjennom arbeidet med Arthurlegendene fikk utløp for sin «sans for 'patos og vildskap og hete lidenskaper'», som en kontrast til romanen *Våren'' (1914) hvor hun ifølge Bliksrud drøfter dydsetikk og moralisme.

Romanen er gjenutgitt flere ganger; en utgave har kommet i serien Verdens Hellige Skrifter, med innledning av Jan Erik Rekdal. I denne serien er boken gitt en ny tittel, etter kong Arthurs legendariske sverd, og utgitt som eksempel på Arthurlitteraturen. Legendene om Arthur reflekterer både den kulturelle transformasjonen som skjedde i møtet mellom keltisk mytologi og det kristne Vest-Europa, og mange av middelalderens forestillinger om tro og dyder. Middelalderens fortelling om Arthur og hans riddere er fylt med kristne temaer; Ridderne personifiserer og utøver flere av de kristne kardinaldydene: måtehold, visdom, rettferd, og mot. Tematikken omfatter også historier om brudd på dydene, og søken etter en viktig kristen relikvie: den hellige gral.

## Se også
* Britiske emner

## Referanser
Kjerraten i Buvika

**Kjerraten i Buvika** (fra tysk: *Kehrrad*- vendehjul), lå i Buvika i Skjervangen og var et system for å frakte tømmer opp en åsside. Kjerraten var en del av transportsystemet for å frakte tømmer fra Mangenvassdraget til Haldenvassdraget.

Sootkanalen mellom Skjervangen og Mortsjølungen ble nedlagt i 1932 fordi tømmermengden hadde avtatt sterkt som følge av depresjonstiden og tidsfaktoren. Veisystemet i området ble forbedret.

Tømmeret ble fraktet fra kjerraten til:

* Grasmobanen som ble nedlagt i 1938.
* Tvillingtjern se Sootkanalen (vannskillet)
* Gulltjern se Sootkanalen (vannskillet) og Hvervselva
Paquimé

**Paquimé**, også kjent som **Casas Grandes**, er et arkeologisk utgravningsområde i delstaten Chihuahua i Mexico. Området var bosatt fra starten av 1100-tallet og blei forlatt på begynnelsen av 1400-tallet. Man veit ikke hvilket folkeslag som holdt til der.

Stedet står på UNESCOs verdensarvliste.

## Eksterne lenker
* Paquimé hos UNESCO
Cetancodonta

* flodhester
* hvaler

**Cetancodonta**, også kalt **Whippomorpha** (et begrep dannet ved sammentrekning av de to eng. ordene *whale* og *hippo*), er en gruppe (en foreslått ny klade) med placentale pattedyr som består av flodhester (Hippopotamidae) og hvaler (Cetacea). Dette indikerer en felles progenitor, men det er fortsatt stor usikkerhet knyttet til for hvor lenge siden dette var.

Forskere ved Berkeley (University of California) konkluderte i 2005 imidlertid med at hvaler og flodhester trolig har en felles vannelskende forfar som oppsto for omkring 50-60 millioner år siden, hvoretter etterkommerne utviklet og delte seg i to distinkte nye grupper som med tiden ble til hvaler og flodhester.

Cetancodonta regnes som en søstergruppe til drøvtyggere (Ruminantia).

## Kladogram

## Annet
Cetancodonta ble i 2000 foreslått som erstatningsnavn for Whippomorpha (Waddell med flere), fordi sistnevnte kunne avstedkomme forveksling med gruppenavnet Hippomorpha (hestedyrene og deres nærmeste nå utdødde slektninger).

## Referanser


## Eksterne lenker
*
Tristán el joven

**Tristán el joven** (*Den unge Tristan*) er en spansk ridderroman som ble trykket i Sevilla i 1534. Det er en meget fri fortsettelse av den franske fortellingen om Tristan og Isolde som i sin spanske oversettelse hadde vært meget populær. Tittelen var opprinnelig vesentlig lengre, *Corónica nuevamente emendadadadel buen caballero don Tristán de Leonís y del rey don Tristán de Leonís el joven, su hijo*, men verket refereres til i dag som *Tristán el joven*.

Forfatteren var ikke oppgitt i utgivelsen i 1534. Forskeren Pascual de Gayangos y Arce foreslo på 1800-tallet at det kunne være en viss Juan Díaz, som man ellers ikke vet noe om, bortsett fra at han var fra Castilla og utga en romanse i Sevilla i 1526. Men dette synes usannsynlig da Díaz dedikerte sitt verk til kongen av Portugal, og den anonyme forfatteren har negative referanser til portugisiske riddere.

I *Tristán el joven* er det Tristans sønn av samme navn som er helten, Tristan av Leonis. Boken har lite eller ingenting med den arthurianske litteraturen å gjøre, og kong Arthur opptrer bare i de første åpningskapitlene. De fleste eventyrene til den unge Tristan finner sted i Spania, hvor han ble en ridder for *infanta doña María*, søster av den spanske kongen Juan. Etter mange strålende heltedåder, flere av disse i kamp med maurerne, gifter den unge Tristan seg med prinsessen. Verket er således heller ingen tragedie slik den opprinnelige teksten var.
Erik Hesby

**Erik Hesby Johnsen** (født 18. januar 1963 i Tønsberg) er en norsk bildekunstner og kunstformidler, utdannet ved Kunstakademiet i Trondheim (1991–1995). 

Erik Hesby var virksom på 1990-tallets kunstscene som video- og performancekunstner. Videoen *American Actress Wanted* er hans mest kjente produksjon, vist på diverse festivaler, TV-kanaler og representert på Dansk Filminstitutts antologi *Spin Off II – Dansk og europæisk kunstvideo i halvfemserne*. Lars Movin skriver i katalogen til videoantologien *Spin Off* at filmen *American Actress Wanted* «demonstrerer hvordan videomediet har revolusjonert betydningen av å lage film».

I perioden 1983-1984 tegnet Hesby for vittighetsbladet KoNK under psevdonymet «Melke».

I studietiden ved Kunstakademiet I Trondheim opprettet Hesby kunstmagasinet Kitsch, og var redaktør for dette gjennom ni nummer i perioden 1994-1995. Magnus Engstedt, Hans H. Horneman, Tommy Olsson, Terje Nicolaisen, Beate C. Rønning og Per Teljer var blant bidragsyterne.

I perioden 1994-1997 skrev han diverse artikler om bildekunst og kunstpolitiske forhold i UKS Forum for samtidskunst (utgitt av Unge Kunstneres Samfund), Billedkunst, Kunstinnsikt (utgitt av Anders Eiebakke og Bjønnulv Evenrud) og Visuelt (utgitt av Grafill).

Fra 1999 til 2003 var Hesby redaktør og prosjektleder for Kunstnett Norge. Han var i 2001 redaktør for boka «Kunst.no/01 – En guide til norsk kunst på nettet» (ISBN 8292342001), som foruten lenkeoversikt inneholder tekster om nettkunst. 

## Litteratur
*  
* «Spin Off», Det Danske Filminstitut, 1998

## Eksterne lenker
* Erik Hesbys egen webside
Cetruminantia

* drøvtyggere
* hvaler og flodhester

**Cetruminantia** er en gruppe (en foreslått ny klade) med placentale pattedyr som består av drøvtyggere (Ruminantia) og hvaler og flodhester (Cetancodonta). Dette indikerer at drøvtyggere, flodhester og hvaler har en felles progenitor, men det er stor usikkerhet knyttet til for hvor lenge sidene dette var. Cetruminantia regnes som en søstergruppe til svinedyrene (Suina).

## Kladogram

## Referanser

## Eksterne lenker
*
Martin Davis

**Martin David Davis** (født 8. mars 1928 i New York City, død 1. januar 2023) var en amerikansk matematiker, kjent for sitt arbeid med Hilberts tiende problem. Han tok doktorgrad ved Princeton University i 1950, hvor Alonzo Church var hans veileder. Davis er professor emeritus ved New York University. Han utviklet Davis-Putnam-algoritmen sammen med Hilary Putnam, samt DPLL-algoritmene. Sammen med Ron Sigal og Elaine J. Weyuker har han forfattet *Computability, Complexity, and Languages*, senere utgitt som *Fundamentals of Theoretical Computer Science*.

## Referanser


## Kilder
*
Shipra

**Shipra**, også kjent som **Kshipra**, er en elv i delstaten Madhya Pradesh i det sentrale India. Elven har sitt utspring Vindhyafjellene nord for Dhar og renner sørover over Malwa-platået, før den til slutt munner ut i Chambal-elven. Den er ca. 195 km lang. 

Shipra er en av de hellige elvene i hinduismen. Den hellige byen Ujjain ligger på elvens høyre bredde. Hvert tolvte år finner kumbh mela-festivalen sted på ghats langs elvebreddene i byen, og det samme gjør den årlige feiringen av elvegudinnen Kshipra. Breddene av Shipra er ett av fire steder hvor khumb mela blir arrangert. Det finnes hundrevis av hinduistiske helligdommer langs breddene av elven Shipra. Shipra er en sesongavhengig elv. Tidligere pleide det å være mye vann i elven hele tiden. Nå stopper elven å renne noen måneder etter monsuntiden. 

Med denne referansen er ordet *Shipra* brukt som et symbol på «renhet» (i sjel, følelser, kropp etc.), «ærbarhet» eller «klarhet». 

## Eksterne lenker
* Shipra River 
* Famous Rivers of Madhya Pradesh
Lys belgisk ale

**Lys belgisk ale** eller **Blonde** er overgjæret øl fra Belgia. 

Den belgiske ølkulturen skiller seg fra den tyske og engelske ved at renhetslover for øl ikke har vært innført i Belgia. Dette åpner for friere bruk av ingredienser som krydder, andre malttyper og sukker. Mange lyse belgiske ales brygges med sukker i tillegg til byggmalt, for å gi et mer alkoholsterkt øl uten maltsmaken.
De vestafrikanske staters økonomiske fellesskap

**De vestafrikanske staters økonomiske fellesskap**; på engelsk *Economic Community of West African States* (**ECOWAS**); på fransk *Communauté économique des États de l'Afrique de l'Ouest* (**CEDEAO**) er en økonomisk samarbeidsorganisasjon i Vestafrika. Fellesskapet ble grunnlagt i 1975. 

## Medlemsstater
* Benin
* Elfenbenskysten
* Gambia
* Ghana
* Guinea
* Guinea-Bissau
* Kapp Verde
* Liberia
* Nigeria
* Senegal
* Sierra Leone
* Togo

Mauritania forlot organisasjonen 2002. Etter et militærkupp i landet i begynnelsen av 2009 ble Guinea utestengt fra organisasjonen.

28.01.2024,- kom det melding om at Burkina Faso, - Mali, - og Niger meldte seg ut av det økonomiske fellesskapet.

## Felles valuta

Benin, Burkina Faso, Elfenbenskysten, Guinea-Bissau, Mali, Niger, Senegal og Togo bruker den vestafrikanske CFA-franc i en valutaunion med en felles sentralbank, Sentralbanken for de vestafrikanske statene i Dakar i Senegal.

Også de andre medlemland i ECOWAS planlegger å innføre en felles valuta, altså Gambia, Ghana, Guinea, Nigeria og Sierra Leone. Dessuten har Liberia uttrykt interesse for å slutte seg til denne framtidige valutaunionen. Som navn for valutaen er «eco» foreslått og de deltakende land skal ha en felles sentralbank.

## Referanser


## Eksterne lenker
* Organisasjonens hjemmeside
Beaufort Island

**Beaufort Island** er en øy i Rosshavet i Antarktis, beliggende 21 kilometer nord for Cape Bird på Rossøya. Den har et areal på om lag 18,4 km². Beaufort Island ble dannet av vulkansk aktivitet og består av basalt. Øyas høyeste punkt er Paton Peak på 771 moh. Beaufort Island ble oppdaget i 1841 av James Clark Ross i 1841, som kalte den opp etter Francis Beaufort, hydrograf i Royal Navy.

Beaufort Island er utpekt som et spesielt verneområde i Antarktis (ASPA) for å bevare det naturlige økosystemet og beskytte det varierte fuglelivet. Øya er isolert og lite tilgjengelig for ilandstigning. Den blir derfor sjelden besøkt av mennesker, og er for det meste upåvirket av menneskelig aktivitet.

Det finnes en liten koloni hekkende keiserpingviner på sjøisen ved øyas nordside. Det finnes også en stor koloni adeliepingviner på den sørvestre siden av øya. I tillegg finnes flere kolonier med sørjoer.

## Referanser
Nasra Abdullah

**Nasra Badalla Abdullah** er en norsk tidligere fotballspiller.

Abdullah ble født i Kenya, men kom til Norge som fireåring på 17. mai etter å ha bodd hos bestemoren i Kakamega i Kenya. Abdullah vokste opp på Fjellhamar, og hun spilte med sine brødre, som var med på å få henne til å satse på fotballen. Hun begynte på guttelaget til Sand IL før hun spilte på Dal og Frogner. Etter hvert ble hun oppdaget av Team Strømmen, og hun begynte der i 2004. Spilte så noen sesonger for LSK Kvinner før hun "gikk" til VIF i 2013.

Abdullah spilte imidlertid bare i Team Strømmen i et år, før hun i 2005 studerte i USA ved University of Alabama at Birmingham, og kombinerte utdannelse og fotball. Ettersom hun spilte i USA mesteparten av 2005, var hun ikke med på finalen til Team Strømmen, men hun hadde nok kamper til å få sølv i serien. Abdullah kom i stedet virkelig tilbake i 2007. Imidlertid var hennes store gjennombrudd i 2008, da hun var med på å sikre Team Strømmens andre og hennes første dobbeltsølv. Hun ble også kåret til årets midtbanespiller. Hun hadde en kort opptreden på en landslagssamling, der hun scoret ett av målene for Norge mot Norge U21, et lag hun også har spilt på. Abdullah fikk også en offisiell landskamp kort tid etterpå, men har ikke vært på landslaget siden. 

Nasra Abdullah er også med på et prosjekt i regi av Intergrering og Mangfoldsdirektoratet og Norges Fotballforbund for å sikre at flere jenter med innvandrerbakgrunn begynner å spille fotball.

## Meritter
**Med Team Strømmen/LSK Kvinner:**
* Seriesølv 2008
* Tapende finalist 2008 og 2009

## Referanser


## Kilder
* Lille Nasra kan bli stor for Norge

## Eksterne lenker
*
Artiofabula

* svinedyr
* Cetruminantia

**Artiofabula** er en gruppe (en foreslått ny klade) med placentale pattedyr som består av svinedyr (Suina) og Cetruminantia. Dette indikerer at gruppa har en felles progenitor, men det er stor usikkerhet knyttet til for hvor lenge sidene dette var.

Artiofabula regnes som søstergruppen til kameldyrene (Tylopoda) og sortereer således som en undergruppe av hvaler og klovdyr (Cetartiodactyla).

## Kladogram

## Referanser


## Eksterne lenker
*
Bjørkene på gravene til de to som hadde elsket hverandre

**Bjørkene på gravene til de to som hadde elsket hverandre** er en del av den samiske folkediktningen. Det er fortalt av  Isak Isaksen Eira  1921.

Motivet i sagnet er at en pike og en gutt elsker hverandre fra de er barn, men kan ikke få hverandre. De dør derfor sammen, selvmord. De blir begravd på hver sin side av kirka. Etter 1 år vokser det opp to bjørker som vokser sammen over kirka. Faren til gutten hogger ned bjørkene, men hogger seg selv i foten, og dør siden. 1 år senere vokser de opp på ny, og det blir slik.

## Eksterne lenker

* Fortellingen i sin helhet
Vindhyafjellene

**Vindhyafjellene** (sanskrit: ) er en fjellkjede med eldre, runde fjell og åser på det vest-sentrale indiske subkontinentet, som geografisk deler det indiske subkontinentet inn i Nord-India (Indus-Gangessletten) og Sør-India. Fjellene strekker seg over ca. 1&nbsp;000 km i øst-vest-retning fra østligste delen av den vestlige delstaten Gujarat til Uttar Pradesh i sørøst. Fjellkjeden danner den nordlige grensen til Deccan-platået

Den vestlige enden av fjellkjeden ligger i delstaten Gujarat, på den østlige siden av Gujarat-halvøya nær grensen til dagens delstater Rajasthan og Madhya Pradesh. Etter at fjellene når skikkelig ned til subkontinentet strekker de seg nordøstover nær Ganges i Mirzapur. Området nord og vest for fjellene er tørt og ugjestmildt, og ligger i skyggen av både av Vindhya- og de høyere Aravallifjellene i sør som holder de rådende vindene unna. 

I Vindhyafjellene har funn av menneskelige aktiviteter fra paleolitikum blitt gjort. I sandsteinsmassivene finnes klippemalinger med dyremotiv som er datert til år 8000-5000 f.Kr. De tidligste kjente flercellede fossilene av eukaryoter (trådformede alger) har blitt oppdaget i Vindhyaregionen og kan dateres tilbake til 1,6-1,7 milliarder år siden. Vindhyan-platået er et platå som ligger nord for den sentrale delen av fjellkjeden. Byene Bhopal, delstatshovedstaden i Madhya Pradesh, og Indore ligger på platået, som stiger høyere enn Indus-Gangessletten som ligger nord for det. Disse byene ligger i foten av Vindhyafjellene.     

## Elvenes utspring
Sørsiden av fjellkjeden er drenert av Narmada-elven, som fortsetter vestover til Arabiahavet i den vide dalen mellom Vindhyafjellene og de parallellgående Satpurafjellene lenger mot sør. Nordsiden av fjellene er drenert av sideelvene til Ganges, inkludert Kali Sindh, Parbati, Betwa og Ken (de to sistnevnte er begge sideelver til Yamuna). Son og Tamsa eller Tons er begge sideelver til Ganges og drenerer de sørlige delene av fjellkjeden i dens østre ende. 

## Legende
Hindulegender sier at Vindhyafjellene en gang viste en tendens til å vokse så høyt at de hindret den vanlige banen til solen. Dette ble fulgt av økende forfengelighet på den delen av fjellkjeden, som krevde at Surya burde gå rundt Vindhyafjellene akkurat som han gjorde med Mount Meru. Behovet for å underkue Vindhyafjellene ved svik oppstod, og Agastya ble valgt til å gjøre det. 

Agastya reiste fra nord til sør, og på veien møtte han de nå uframkommelige Vindhyafjellene. Han spurte fjellkjeden om å lette hans passasje over mot sør. I ærbødighet for Agastya bøyde Vindhyafjellene lavt nok til at vismannen og hans familie kunne krysse over og gå inn i Sør-India. Vindhyafjellene lovet også å ikke øke i høyde frem til Agastya og hans familie returnerte mot nord. Agastya bosatte seg permanent i sør og Vindhyafjellene, tro mot sine ord, vokste aldri ytterligere.  

## Referanser